****

**BEPILOČIŲ ORLAIVIŲ PIRKIMO**

**KONKURSO SĄLYGOS**

1. **BENDROSIOS NUOSTATOS**
	1. VšĮ Lietuvos žemės ūkio konsultavimo tarnyba (toliau – Pirkėjas) (kodas 110057335, buveinės adresas: Stoties g. 5, Akademija, Kėdainių r., tel. (8 347) 37 870, faks. (8 347) 37 026) įgyvendindama projektą Nr. 02.3.1-CPVA-V-529-01-0003 „Informavimo, konsultavimo ir mokymų elektroninių paslaugų vykdant integruotą augalų apsaugą modernizavimas ir plėtra“, bendrai finansuojamą Europos Sąjungos struktūrinės paramos ir Lietuvos Respublikos lėšomis, numato įsigyti bepiločius orlaivius (toliau – pirkimas).
	2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės).
	3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei šiomis konkurso sąlygomis (toliau – Konkurso sąlygos).
	4. Skelbimas apie pirkimą paskelbtas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), 2019 m. sausio 14 d.
	5. Pirkimo procedūras atlieka pirkimo komisija (toliau – Komisija).
	6. Pirkimas vykdomas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	7. Konkursui neįvykus dėl to, kad nebuvo gautas nė vienas Pirkėjo nustatytus reikalavimus atitinkantis Tiekėjo pasiūlymas, Pirkėjas pasilieka teisę pakartotinį pirkimą vykdyti Taisyklių 461 punkte nustatyta tvarka.
	8. Pirkėjo įgaliotas asmuo palaikyti tiesioginį ryšį su Tiekėjais ir gauti iš jų su pirkimo procedūromis susijusius pranešimus: pirkimų specialistė Aušra Minkevičienė, tel. +370 (347) 44059, el. paštas ausra.minkeviciene@lzukt.lt, adresas Stoties g. 5, Akademija, Kėdainių r.
2. **PIRKIMO OBJEKTAS IR SUTARTIES SĄLYGOS**

|  |
| --- |
| * 1. Pirkėjas numato įsigyti 3 (tris) vnt. bepiločių orlaivių (toliau – Prekės).
	2. Pirkimas į dalis neskirstomas. Pasiūlymas turi būti pateiktas visai pirkimo objekto apimčiai.
	3. Perkamų Prekių savybės nustatytos pateiktame techniniame aprašyme (techninėje specifikacijoje) (Konkurso sąlygų 1 priedas).
	4. Perkamų Prekių pristatymo vieta – Stoties g. 5, Akademija, Kėdainių r.
	5. Prekės turės būti pristatytos ne vėliau kaip per 2 (du) mėnesius po sutarties pasirašymo datos.
	6. Pirkimo sutarties vykdymo sąlygos nurodytos pirkimo sutarties projekte, kuris pateikiamas šių Konkurso sąlygų priede Nr. 3.
 |
|  |

1. **TIEKĖJŲ KVALIFIKACIJOS REIKALAVIMAI**

|  |
| --- |
| * 1. Pirkėjas netikrina Tiekėjų, dalyvaujančių pirkime, kvalifikacijos.
	2. Pasiūlymą gali pateikti ūkio subjektų grupė. Jei bendrą pasiūlymą pateikia ūkio subjektų grupė, ji privalo pateikti jungtinės veiklos sutarties kopiją. Jungtinės veiklos sutartyje turi būti nurodyta:
		1. kiekvieno sutarties partnerio (šalies) įsipareigojimai vykdant su Pirkėju numatomą sudaryti Pirkimo sutartį, šių įsipareigojimų vertės dalis bendroje Pirkimo sutarties vertėje. Jungtinės veiklos sutartis turi numatyti solidariąją visų sutarties partnerių atsakomybę už prievolių Pirkėjui nevykdymą;
		2. kuris partneris atstovauja ūkio subjektų grupei (su kuo Pirkimo komisija turėtų bendrauti pasiūlymo vertinimo metu kylančiais klausimais ir kam teikti su šiais klausimais susijusią informaciją).
	3. Tuo atveju, jei ūkio subjektų grupės pasiūlymas bus pripažintas laimėjusiu šį Pirkimo konkursą, Pirkėjas palaikys ryšius tik su atsakingu partneriu, su juo bus sudaroma Pirkimo sutartis ir jam bus atliekami mokėjimai.
	4. Pirkimo komisija nereikalauja, kad, priėmus sprendimą su pasirinkta ūkio subjektų grupe sudaryti Pirkimo sutartį, ši ūkio subjektų grupė įgytų tam tikrą teisinę formą.
	5. Tiekėjas gali pasitelkti subtiekėjus. Jeigu Tiekėjas Pirkimo sutarčiai vykdyti numato pasitelkti subtiekėjus, savo pasiūlyme turi nurodyti, kokius jis ketina pasitelkti, jei pasitelks. Taip pat, privalo pateikti Tiekėjo ir subtiekėjų susitarimų protokolus ar preliminarias sutartis arba lygiaverčius dokumentus, patvirtinančius, kad, laimėjus pirkimą, pirkimo sutarties vykdymo metu Tiekėjui bus prieinami subtiekėjų pajėgumai (pateikiamos patvirtintos dokumentų kopijos). Subtiekėjų pasitelkimas nekeičia Tiekėjo atsakomybės dėl numatomos sudaryti Pirkimo sutarties įvykdymo, todėl bet kokiu atveju Tiekėjas pilnai privalo prisiimti atsakomybę už subtiekėjų veiklą, vykdant sutartį.
	6. Pasiūlymų vertinimo metu Tiekėjas negali keisti pasiūlyme nurodytų subtiekėjų ar papildyti pasiūlymą naujais subtiekėjais, kurie nebuvo nurodyti pateiktame pasiūlyme.
	7. Tiekėjas, iš anksto raštu suderinęs su Pirkėju, gali Pirkimo sutarties vykdymo metu pakeisti subtiekėjus. Be raštiško Pirkėjo sutikimo, pasitelkti kitus, nei pasiūlyme nurodyti subtiekėjai, draudžiama.
	8. Tiekėjai gali remtis kitų ūkio subjektų pajėgumais, neatsižvelgdami į tai, kokio teisinio pobūdžio yra jų ryšiai. Šiuo atveju Tiekėjai privalo įrodyti Pirkimo komisijai, kad vykdant Pirkimo sutartį tie ištekliai jiems bus prieinami. Tam įrodyti Tiekėjai turi pateikti darbo sutartis ar kitus dokumentus (pvz., ketinimų protokolus), kurie patvirtintų, kad Tiekėjams kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.
 |
|   |

1. **PASIŪLYMŲ RENGIMAS, PATEIKIMAS, KEITIMAS**

|  |
| --- |
| * 1. Pateikdamas pasiūlymą Tiekėjas sutinka su šiomis Konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateikiamas pasirašytas Tiekėjo arba jo įgalioto asmens.
	3. Tiekėjo pasiūlymas bei kita korespondencija pateikiama lietuvių kalba.
	4. Tiekėjas savo pasiūlymą privalo parengti pagal šių Konkurso sąlygų 2 priede pateiktą formą. **Pasiūlymas turi būti pateiktas voke. Ant voko, kuriame įdėtas pasiūlymas, turi būti užrašytas Pirkėjo pavadinimas, adresas, pirkimo pavadinimas, Tiekėjo pavadinimas ir adresas. Ant voko taip pat turi būti užrašas** **„Neatplėšti iki pasiūlymų pateikimo termino pabaigos“**. Vokas su pasiūlymu grąžinamas jį atsiuntusiam Tiekėjui, jeigu pasiūlymas (jo dalis) pateiktas neužklijuotame voke.
	5. **Pasiūlymo (su priedais) lapai turi būti sunumeruoti, susiūti taip, kad nepažeidžiant susiuvimo nebūtų galima į pasiūlymą įdėti naujų lapų, išplėšyti lapų arba juos pakeisti. Pasiūlymas turi būti patvirtintas paskutinio pasiūlymo lapo antroje pusėje Tiekėjo ar jo įgalioto asmens parašu, nurodytas įgalioto asmens vardas, pavardė, pareigos bei pasiūlymą sudarančių lapų skaičius (pasiūlymas turi būti susiūtas siūlu, kurio galai antroje pasiūlymo pusėje užklijuojami lipduku). Tuo atveju, kai pasiūlymas yra didelės apimties ir susideda iš kelių dalių, šis reikalavimas taikomas kiekvienai pasiūlymo daliai.**
	6. **Pasiūlymą sudaro Tiekėjo raštu pateiktų dokumentų visuma:**
		1. užpildyta pasiūlymo forma, parengta pagal šių Konkurso sąlygų 2 priedą;
		2. Konkurso sąlygose nurodytus reikalavimus pagrindžiantys dokumentai;
		3. kita Konkurso sąlygose prašoma informacija ir (ar) dokumentai.
	7. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	9. **Pasiūlymas turi būti pateiktas iki 2019 m. sausio 22 d. 10 val. 00 min. (Lietuvos Respublikos laiku) atsiuntus jį paštu, per pasiuntinį ar tiesiogiai atvykus adresu Stoties g. 5, Akademija, Dotnuvos sen., Kėdainių r.** Tiekėjo prašymu Pirkėjas nedelsdamas pateikia rašytinį patvirtinimą, kad Tiekėjo pasiūlymas yra gautas, ir nurodo gavimo dieną, valandą ir minutę.
	10. Pirkėjas neatsako už vėlavimą ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai nevertinami.
	11. Tiekėjai pasiūlyme turi nurodyti, kokia pasiūlyme pateikta informacija yra konfidenciali.
	12. Pasiūlymuose nurodoma Prekių kaina pateikiama eurais, turi būti išreikšta ir apskaičiuota taip, kaip nurodyta šių Konkurso sąlygų 2 priede. Apskaičiuojant kainą, turi būti atsižvelgta į visą šių Konkurso sąlygų 1 priede nurodytą Prekių apimtį, kainos sudėtines dalis, į techninio aprašymo (specifikacijos) reikalavimus ir pan. Į Prekių kainą turi būti įskaityti visi mokesčiai ir visos Tiekėjo išlaidos.
	13. Pasiūlymas turi galioti ne trumpiau kaip 60 dienų nuo pasiūlymų pateikimo termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
	14. Kol nesibaigė pasiūlymų galiojimo laikas, Pirkėjas turi teisę prašyti, kad Tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
	15. Nesibaigus pasiūlymų pateikimo terminui, Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems Tiekėjams, gavusiems Konkurso sąlygas bei paskelbia apie tai Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
	16. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.
 |

1. **KONKURSO SĄLYGŲ PAAIŠKINIMAS IR PATIKSLINIMAS**
	1. Pirkėjas atsako į kiekvieną Tiekėjo rašytinį prašymą paaiškinti Konkurso sąlygas, jeigu prašymas gautas ne vėliau kaip prieš 3 (tris) darbo dienas iki pirkimo pasiūlymų pateikimo termino pabaigos. Į laiku gautą Tiekėjo prašymą paaiškinti Konkurso sąlygas Pirkėjas atsako ne vėliau kaip per 2 (dvi) darbo dienas nuo jo gavimo dienos ir ne vėliau kaip likus 2 (dviem) darbo dienoms iki pasiūlymų pateikimo termino pabaigos. Pirkėjas, atsakydamas Tiekėjui, kartu siunčia paaiškinimus ir visiems kitiems Tiekėjams, kuriems jis pateikė Konkurso sąlygas, bet nenurodo, kuris Tiekėjas pateikė prašymą paaiškinti Konkurso sąlygas.
	2. Nesibaigus pasiūlymų pateikimo terminui, bet ne vėliau kaip likus 2 (dviem) darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti Konkurso sąlygas.
	3. Pirkėjas nerengs susitikimų su Tiekėjais dėl pirkimo dokumentų paaiškinimų.
	4. Bet kokia informacija, šių Konkurso sąlygų paaiškinimai, pranešimai ar kitas Pirkėjo ir Tiekėjo susirašinėjimas yra vykdomas šių Konkurso sąlygų 1.8. punkte nurodytu elektroniniu paštu.
2. **VOKŲ SU PASIŪLYMAIS ATPLĖŠIMO PROCEDŪROS**

|  |
| --- |
| * 1. Vokai su pasiūlymais atplėšiami Komisijos posėdyje. Komisijos posėdis, kuriame atplėšiami vokai su pasiūlymais, vyks **2019 m. sausio 22 d. 10 val. 00 min. (Lietuvos respublikos laiku)** adresu Stoties g. 5, Akademijos mstl., Kėdainių r., 211 kab.
	2. Vokų su pasiūlymais atplėšimo procedūroje turi teisę dalyvauti visi pasiūlymus pateikę Tiekėjai arba jų įgalioti atstovai, taip pat pirkimus kontroliuojančių institucijų atstovai. Vokai atplėšiami ir tuo atveju, jei į vokų atplėšimo posėdį neatvyksta pasiūlymus pateikę Tiekėjai arba jų įgalioti atstovai.
	3. Tiekėjams arba jų įgaliotiems atstovams rekomenduojama turėti įgaliojimą pasirašyti pasiūlymą bei priemones pasiūlymo susiuvimo trūkumams pašalinti, nes vokų su pasiūlymais atplėšimo metu jiems bus suteikta galimybė viešai ištaisyti Komisijos pastebėtus pasiūlymų susiuvimo ar įforminimo trūkumus, kuriuos įmanoma ištaisyti posėdžio metu.
	4. Vokų atplėšimo procedūroje dalyvaujantiems Tiekėjams ar jų įgaliotiems atstovams skelbiamas pasiūlymą pateikusio Tiekėjo pavadinimas, pasiūlyme nurodyta kaina. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.
	5. Kiekvienas vokų su pasiūlymais atplėšimo procedūroje dalyvaujantis Tiekėjas ar jo įgaliotas atstovas turi teisę asmeniškai susipažinti su viešai perskaityta informacija, tačiau supažindindamas su šia informacija Pirkėjas negali atskleisti Tiekėjo pasiūlyme esančios konfidencialios informacijos.
	6. Tolesnes pasiūlymų nagrinėjimo, vertinimo ir palyginimo procedūras atlieka Komisija, Tiekėjams ar jų įgaliotiems atstovams nedalyvaujant.
 |

1. **PASIŪLYMŲ NAGRINĖJIMAS IR VERTINIMAS**

|  |
| --- |
| * 1. Pasiūlymų nagrinėjimo, vertinimo ir palyginimo procedūras atlieka Komisija, Tiekėjams ar jų įgaliotiems atstovams nedalyvaujant.
	2. Komisija nagrinėja:
		1. ar Tiekėjai pasiūlyme pateikė visus duomenis, dokumentus ir informaciją, apibrėžtą šiose Konkurso sąlygose ir ar pasiūlymas atitinka šiose Konkurso sąlygose nustatytus reikalavimus;
		2. ar Tiekėjo pasiūlyme nurodyta kaina (jos sudedamosios dalys) nėra neįprastai maža.
	3. Pasiūlyme nurodyta Prekių kaina (jos sudedamosios dalys) bus laikoma neįprastai maža, jeigu ji yra 30 ir daugiau procentų mažesnės už visų Tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų Pirkėjo rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.
	4. Kai pateiktame pasiūlyme nurodoma neįprastai maža kaina, Komisija turi teisę, Tiekėjo raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
	5. Iškilus klausimams dėl pasiūlymų turinio ir Komisijai raštu paprašius, Tiekėjai privalo per Komisijos nurodytą terminą pateikti raštu papildomus paaiškinimus nekeisdami pasiūlymo esmės.
	6. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti Tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, Tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	7. Pasiūlymuose nurodytos kainos bus vertinamos eurais. Bus vertinama bendra pasiūlymo kaina Eur be PVM.
	8. Pirkėjo neatmesti pasiūlymai vertinami pagal mažiausios kainos vertinimo kriterijų.
 |

1. **PASIŪLYMŲ ATMETIMO PRIEŽASTYS**
	1. Komisija atmeta pasiūlymą, jeigu:
		1. Tiekėjas pateikė daugiau nei vieną pasiūlymą (atmetami visi Tiekėjo pasiūlymai);
		2. galutinis Tiekėjo pasiūlymas neatitiko Konkurso sąlygose nustatytų reikalavimų (Tiekėjo pasiūlyme nurodytas pirkimo objektas neatitinka reikalavimų, nurodytų techniniame aprašyme (specifikacijoje), ir kt.) arba Tiekėjas, Pirkėjo prašymu, nekeisdamas pasiūlymo esmės, nepaaiškino ar nepatikslino savo pasiūlymo;
		3. Tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		4. buvo pasiūlyta neįprastai maža kaina ir Tiekėjas Pirkėjo prašymu nepateikė raštiško kainos (kainos sudėtinių dalių) pagrindimo arba kitaip nepagrindė neįprastai mažos kainos;
		5. Tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		6. Tiekėjo, kurio pasiūlymas neatmestas dėl kitų priežasčių, buvo pasiūlyta per didelė, Pirkėjui nepriimtina pasiūlymo kaina.
	2. Apie pasiūlymo atmetimą Tiekėjas informuojamas per vieną darbo dieną nuo šio sprendimo priėmimo dienos.
2. **DERYBOS**

|  |
| --- |
| * 1. Jei Pirkėjo netenkina pateikti pasiūlymai, Komisijos sprendimu visi šiose Konkurso sąlygose nustatytus reikalavimus atitinkantys Tiekėjai gali būti kviečiami deryboms.
	2. Derybos yra vykdomos su visais Tiekėjais, kurių pasiūlymai nebuvo atmesti. Derybų metu Tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam Tiekėjui.
	3. Derybos gali būti vykdomos dėl visų perkamų Prekių charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, Tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
	4. Komisija, įvertinusi Tiekėjų pasiūlymus, visiems Tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas arba pasiūlymą derybas vykdyti elektroniniu paštu. Derybų kontaktinis asmuo nurodytas šių Konkurso sąlygų 1.8. punkte, jeigu Komisija kvietime nenurodys kitaip.
	5. Derybų procedūrų metu Komisija tretiesiems asmenims neatskleidžia jokios iš Tiekėjo gautos informacijos be jo sutikimo. Derybos vykdomos su kiekvienu Tiekėju atskirai ir yra protokoluojamos. Derybų protokolą pasirašo Komisijos pirmininkas ir Tiekėjo, su kuriuo derėtasi, įgaliotas atstovas. Jei Tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie Tiekėjo neatvykimą ir kurį pasirašo visi komisijos nariai.
	6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
	7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei Tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio Tiekėjo pasiūlymas.
 |

1. **SPRENDIMAS DĖL LAIMĖTOJO NUSTATYMO**

|  |
| --- |
| * 1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų kainos yra vienodos, nustatant pasiūlymų eilę pirmesnis į šią eilę įrašomas Tiekėjas, kurio pasiūlymas įregistruotas anksčiausiai.
	2. Tais atvejais, kai pasiūlymą pateikė tik vienas Tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių Konkurso sąlygų nuostatas.
	3. Mažiausią kainą pateikęs Tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
	4. Jeigu Tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko nepasirašo pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį Tiekėjui, kurio pasiūlymas pagal sudarytą pasiūlymų eilę yra pirmas po Tiekėjo, atsisakiusio sudaryti pirkimo sutartį.
1. **PIRKIMO SUTARTIES SĄLYGOS**
	1. Pirkimo sutartis pasirašoma su laimėjusį pasiūlymą pateikusiu Tiekėju šiose Konkurso sąlygose nustatytomis sąlygomis, vadovaujantis Pirkimų tvarkos aprašu ir Civiliniu kodeksu.
	2. Sudarant pirkimo sutartį, negali būti keičiama laimėjusio Tiekėjo galutinio pasiūlymo kaina ir esminės sąlygos, taip pat Pirkėjo pirkimo pradžioje nustatytos esminės pirkimo sąlygos, išskyrus šių sąlygų 9 dalyje nustatytus atvejus.
	3. Pridedamas sutarties projektas (Konkurso sąlygų 3 priedas).
 |

1. **Baigiamosios nuostatos**

|  |
| --- |
| * 1. Tiekėjams pasiūlymų rengimo ir dalyvavimo konkurse / derybose išlaidos neatlyginamos.
	2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, Pirkėjas ne vėliau kaip per 3 (tris) darbo dienas nuo sprendimo priėmimo apie šį sprendimą praneša visiems pasiūlymus pateikusiems Tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems Konkurso sąlygas ir (arba) pirkimų dokumentus gavusiems Tiekėjams bei skelbiamas pranešimas apie pirkimo procedūrų nutraukimą Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
	3. Informacija, pateikta pasiūlymuose, išskyrus vokų atplėšimo metu skelbiamą informaciją, tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiami.
	4. Pirkėjas, ne vėliau kaip per 5 (penkias) darbo dienas po pirkimo sutarties sudarymo, informuoja raštu visus pasiūlymus pateikusius Tiekėjus apie pirkimo sutarties sudarymą, nurodydamas Tiekėją su kuriuo sudaryta pirkimo sutartis.
 |

1. **PRIEDAI**

|  |
| --- |
| * 1. Priedas Nr. 1 – Techninė specifikacija, 3 psl.
	2. Priedas Nr. 2 – Pasiūlymo forma, 5 psl.
	3. Priedas Nr. 3 – Pirkimo sutarties projektas, 9 psl.

\_\_\_\_\_\_\_\_\_\_\_\_\_\_\_\_\_\_ |

Konkurso sąlygų 1 priedas

**BEPILOČIŲ ORLAIVIŲ PIRKIMO**

**TECHNINĖ SPECIFIKACIJA**

Pirkėjas numato įsigyti 3 (tris) vnt. **bepiločių orlaivių ne fiksuoto sparno su viena kamera** (toliau – BO), kurie bus naudojami esamos augalų pasėlių specifinės būklės ir/ar augalų sveikatos būklės nustatymui, siekiant teikti savalaikes kenksmingųjų organizmų plitimo ir augalų apsaugos priemonių naudojimo konsultacijas ir rekomendacijas.

Reikalavimai BO:

|  |
| --- |
| **1. Minimalūs reikalavimai** |
| BO tipas – ne fiksuoto sparno |
| BO besisukančių menčių (sraigtų) skaičius – ne mažiau 4 vnt. |
| Svoris (paruošto skrydžiui BO) – ne daugiau kaip 1700 g |
| Maitinimas – baterija, ličio polimerų, leidžianti BO skristi ne trumpiau nei nurodyta šioje specifikacijoje |
| **2. Darbinė/naudojimo aplinka** |
| 2.1. Darbinių temperatūrų diapazonas – ne mažiau kaip nuo 0° iki +30°C |
| **3. Skrydžio charakteristikos** |
| 3.1. Skrydžio trukmė – ne mažiau 25 minučių su pilnai įkrauta baterija |
| 3.2. Skrydžio atstumas vienu baterijos įkrovimu – ne mažiau kaip 8 km |
| 3.3. Pasipriešinimas vėjui – gebėjimas skristi ir išsilaikyti vietoje, esant ne didesniam kaip 10 m/s vėjui |
| **4. BO valdymas** |
| 4.1. Ryšio kanalo dažnis – ne mažiau 2 ryšio kanalų, vienas jų – 2,4 GHz dažnio |
| 4.2. Integruota pozicionavimo sistema – GPS/GLONASS |
| 4.3. BO nuotolinis valdymo pultas – valdymo nuotolis vienu iš ryšio kanalų ne mažiau kaip 4 km |
| 4.4. BO valdymas – rankinis valdymas, naudojant nuotolinį valdymo pultą. Automatinis valdymas, kai BO skrenda iš anksto nustatytu maršrutu. Skrydžio maršruto planavimas programinės įrangos (toliau – PĮ) pagalba. |
| 4.5. BO valdymas išmaniaisiais įrenginiais – įrenginys, suderinamas su PĮ, skirta valdyti BO; OS ne mažiau iOS 9.0 ar Android 4.4.0, arba lygiavertė, užtikrinanti visų galimų BO funkcijų, skrydžio rėžimų valdymą ir kontrolę bei saugų BO skrydį |
| **5. Būtinos išmaniosios funkcijos/rėžimai** |
| 5.1. Automatinė kliūčių fiksavimo/vengimo sensorių technologija |
| 5.2. Ne mažiau kaip grįžimo į „namų tašką“ funkcija |
| 5.3. Aktyvus judančių objektų sekimas/filmavimas |
| 5.4. „Taško“ maršrutas |
| **6. Duomenys ir jų apdorojimas** |
| 6.1. Vaizdo ar video medžiaga turi būti kaupiama suderinamoje duomenų atminties kortelėje (micro SD arba lygiavertė) |
| 6.2. Turi būti užtikrinta galimybė duomenis iš BO į kompiuterį perkelti USB kabelio pagalba (micro USB ar lygiavertis) |
| **7. BO vaizdo fiksavimo įranga (integruota kamera)** |
| 7.1. Svoris – atitinkantis BO specifikacijoje nurodytą leistiną |
| 7.2. Kamera/sensorius – pilno kadro 1 colio ne mažiau 15 megapikselių CMOS sensorius |
| 7.3. Raiška vaizdo įrašymo rėžimu – ne mažiau 4K 60kps |
| 7.4. Fotografavimo rėžimai – vienetinis, pliūpsninis/serijinis |
| 7.5. Vaizdo formatas – ne mažiau kaip JPEG/DNG (RAW) |
| 7.6. Video formatas – ne mažiau kaip MP4/MOV |
| 7.7. Video kodavimo standartas – ne mažiau H.265 |
| 7.8. Darbo rėžimai – foto, video, atkūrimas  |
| 7.9. Reikalavimai vaizdo stabilizavimo įrangai – integruotas, ne mažiau 3-ju ašių stabilizatorius |
| **8. BO garantija ir draudimas** |
|  |
| 8.1. Draudimas – gamintojo BO draudimas, ne trumpesnis kaip 1 metams. |
| 8.2. BO ir BO įrangai taikoma gamintojo užtikrinta 12 mėnesių garantija. Visi aukščiau išvardinti reikalavimai BO ir įrangai privalo būti garantuojami gamintojo – **kartu su pasiūlymu turi būti pateikta tai liudijanti gamintojo dokumentacija arba nuoroda į gamintojo interneto svetainę, jei tai yra standartiniai oficialūs gamintojo įsipareigojimai. Su pasiūlymu turi būti pateiktos aprašytos garantijos teikimo sąlygos ir jos vykdymo tvarka, taip pat pateikta informaciją apie garantinį ir po garantinį servisą atliekančias įmones.** |
| **9. Techninė įranga, skirta BO skrydžio valdymui ir maršruto planavimui** |
| 9.1. Techninė įranga pagal savo matmenis turi atitikti su BO tokios įrangos tam tikslui numatyta naudoti vieta – įstatoma į tam skirtą gamintojo BO valdymo pulto laikiklį (be papildomų laikiklio tipo priedų). Techninės įrangos padėtis BO valdymo pulto laikiklyje turi užtikrinti patogų ir saugų techninės įrangos naudojimą.  |
| 9.2. Techninė įranga su priedais, savo techninėmis charakteristikomis atitinkantys PĮ, skirtos BO valdymui ir skrydžio maršruto planavimui bei suderinamos su gamintojo tam tikslui numatyta PĮ, reikalavimus |
| 9.3. Operacinė sistema – ne mažiau, nei su operacine sistema iOS ar Android 4.4.0 arba lygiaverte, suderinama su gamintojo numatyta BO valdymui ir skrydžio maršruto planavimui skirta PĮ |
| 9.4. Ekrano parametrai – įstrižainė ne mažiau 20 cm ir ne daugiau 25 cm, lietimui jautrus IPS technologijos arba lygiavertis ekranas, skiriamoji geba 2048x1536 |
| 9.5. Procesorius – ne mažiau kaip 4 vnt. procesoriaus branduolių (core) technologijos, ne mažiau kaip 2 GHz darbinio dažnio, 64 bitų architektūros |
| 9.6. Operatyvioji atmintis – ne mažiau 2 GB |
| 9.7. Vidinė talpa – ne mažiau 128 GB |
| 9.8. Ryšiai – ne mažiau Wi-Fi, Bluetooth, mobilusis ryšys (3G (HSDPA / UMTS / HSPA+), 4G (LTE)), GPS ir GLONASS |
| 9.9. Techninei įrangai taikoma gamintojo užtikrinta 12 mėnesių garantija. Visi aukščiau išvardinti reikalavimai techninei įrangai privalo būti garantuojami gamintojo – **kartu su pasiūlymu turi būti pateikta tai liudijanti gamintojo dokumentacija arba nuoroda į gamintojo interneto svetainę, jei tai yra standartiniai oficialūs gamintojo įsipareigojimai. Su pasiūlymu turi būti pateiktos aprašytos garantijos teikimo sąlygos ir jos vykdymo tvarka, taip pat pateikta informaciją apie garantinį ir po garantinį servisą atliekančias įmones.** |
| **10. Gaminio atitikties įvertinimas** |
| 10.1. Visi komplektacijoje pateikti gaminiai turi atitikti Europos Sąjungos teisės aktų nustatytus saugos, sveikatos ir aplinkos apsaugos reikalavimus ir turėti tai įrodančius dokumentus. **Su pasiūlymu turi būti pateiktos tai patvirtinančios gaminių (BO ir techninės įrangos)Atitikties deklaracijos.** |
| **11. Komplektacijoje turi būti**: |
| * 1. Bepilotis orlaivis (dronas) su integruota kamera, 1 vnt.
 |
| * 1. BO gamintojo komplektuojama išmanioji baterija (arba pagal BO modelį jo skrydžiui paruošti reikalingas baterijų komplektas)
 |
| * 1. Papildoma BO išmanioji baterija (arba papildomas pagal BO modelį reikalingas baterijų komplektas)
 |
| * 1. BO baterijų įkrovėjas, 1 vnt.
 |
| * 1. BO valdymo pultas, 1 vnt.
 |
| * 1. Atminties kortelė, suderinama su BO įranga, ne mažiau 64 GB talpos, 1 vnt.
 |
| * 1. Lagaminas, skirtas laikyti ir transportuoti BO su priedais, 1 vnt.
 |
| * 1. Atsarginių propeleriai, 2 komplektai
 |
| * 1. ND filtrų komplektas, 1 vnt.
 |
| * 1. BO gamintojo draudimas
 |
| * 1. Suderinamas USB tipo kabelis duomenų iškėlimui iš BO, 1 vnt.
 |
| * 1. Techninė įranga su gamintojo numatytais priedais, 1 vnt.
 |
| * 1. Techninės įrangos atverčiamo tipo apsauginis dėklas, 1 vnt.
 |
| * 1. BO naudotojo vadovas lietuvių arba anglų kalba
 |
| **12. Papildomi reikalavimai** |
| 12.1. Pirkėjo darbuotojų praktinis apmokymas naudotis bepiločiu orlaiviu ir kita susijusia įranga. Mokymų trukmė ne trumpiau kaip 8 akademinės valandos. Mokymų metu apmokinti pirkėjo specialistus BO paruošti naudojimui, jį prižiūrėti, pakeisti atsargines dalis. Valdyti BO skrydžio metu, naudojantis valdymo pultu ir tam skirta PĮ. Paruošti BO valdymui skirtą techninę įrangą: įdiegti BO valdymui ir skrydžio maršruto planavimui skirtą PĮ bei apmokinti naudotis PĮ, skirta BO valdymui ir skrydžio maršruto planavimui. Mokymai turi vykti su pristatyta įranga Kėdainių rajone, Lietuvoje. |

\* *Jei iš šioje techninėje specifikacijoje pateiktų reikalavimų būtų galima daryti prielaidą apie konkrečius pirkimo objekto modelius ar prekių ženklus, laikoma, kad jie yra orientaciniai ir tiekėjas gali siūlyti lygiaverčius.*

\_\_\_\_\_\_\_\_\_\_\_\_\_

Konkurso sąlygų 2 priedas

**PASIŪLYMAS**

**BEPILOČIŲ ORLAIVIŲ PIRKIMUI**

|  |
| --- |
| 20 - - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

1. Šiuo pasiūlymu pažymime, kad sutinkame su visomis Konkurso sąlygomis, nustatytomis:

1)Konkurso skelbime, paskelbtame svetainėje [www.esinvesticijos.lt](http://www.esinvesticijos.lt), 2019 m. sausio 14 d.

2) Konkurso sąlygose;

3) Konkurso sąlygų prieduose.

2. Siūlome šias Prekes (toliau vadinamos BO), kurios visiškai atitinka techninėje specifikacijoje nurodytus reikalavimus, jų savybės yra tokios:

|  |  |
| --- | --- |
| **Reikalaujama charakteristika** | **Siūloma charakteristika****(pildo Tiekėjas)** |
| [*Tiekėjas nurodo Prekių modelį (BO ir techninės įrangos)*] |
| [*Tiekėjas nurodo Prekių gamintoją (BO ir techninės įrangos)*] |

|  |
| --- |
| **1. Minimalūs reikalavimai** |
| 1.1. BO tipas – ne fiksuoto sparno |  |
| 1.2. BO besisukančių menčių (sraigtų) skaičius – ne mažiau 4 vnt. |  |
| 1.3. Svoris (paruošto skrydžiui BO) – ne daugiau kaip 1700 g |  |
| 1.4. Maitinimas – baterija, ličio polimerų, leidžianti BO skristi ne trumpiau nei nurodyta šioje specifikacijoje |  |
| **2. Darbinė/naudojimo aplinka** |
| 2.1. Darbinių temperatūrų diapazonas – ne mažiau kaip nuo 0° iki +30°C |  |
| **3. Skrydžio charakteristikos** |
| 3.1. Skrydžio trukmė – ne mažiau 25 minučių su pilnai įkrauta baterija |  |
| 3.2. Skrydžio atstumas vienu baterijos įkrovimu – ne mažiau kaip 8 km |  |
| 3.3. Pasipriešinimas vėjui – gebėjimas skristi ir išsilaikyti vietoje, esant ne didesniam kaip 10 m/s vėjui |  |
| **4. BO valdymas** |
| 4.1. Ryšio kanalo dažnis – ne mažiau 2 ryšio kanalų, vienas jų – 2,4 GHz dažnio |  |
| 4.2. Integruota pozicionavimo sistema – GPS/GLONASS |  |
| 4.3. BO nuotolinis valdymo pultas – valdymo nuotolis vienu iš ryšio kanalų ne mažiau kaip 4 km |  |
| 4.4. BO valdymas – rankinis valdymas, naudojant nuotolinį valdymo pultą. Automatinis valdymas, kai BO skrenda iš anksto nustatytu maršrutu. Skrydžio maršruto planavimas programinės įrangos (toliau – PĮ) pagalba. |  |
| 4.5. BO valdymas išmaniaisiais įrenginiais – įrenginys, suderinamas su PĮ, skirta valdyti BO; OS ne mažiau iOS 9.0 ar Android 4.4.0, arba lygiavertė, užtikrinanti visų galimų BO funkcijų, skrydžio rėžimų valdymą ir kontrolę bei saugų BO skrydį |  |
| **5. Būtinos išmaniosios funkcijos/rėžimai** |
| 5.1. Automatinė kliūčių fiksavimo/vengimo sensorių technologija |  |
| 5.2. Ne mažiau kaip grįžimo į „namų tašką“ funkcija |  |
| 5.3. Aktyvus judančių objektų sekimas/filmavimas |  |
| 5.4. „Taško“ maršrutas |  |
| **6. Duomenys ir jų apdorojimas** |
| 6.1. Vaizdo ar video medžiaga turi būti kaupiama suderinamoje duomenų atminties kortelėje (micro SD arba lygiavertė) |  |
| 6.2. Turi būti užtikrinta galimybė duomenis iš BO į kompiuterį perkelti USB kabelio pagalba (micro USB ar lygiavertis) |  |
| **7. BO vaizdo fiksavimo įranga (integruota kamera)** |
| 7.1. Svoris – atitinkantis BO specifikacijoje nurodytą leistiną |  |
| 7.2. Kamera/sensorius – pilno kadro 1 colio ne mažiau 15 megapikselių CMOS sensorius |  |
| 7.3. Raiška vaizdo įrašymo rėžimu – ne mažiau 4K 60kps |  |
| 7.4. Fotografavimo rėžimai – vienetinis, pliūpsninis/serijinis |  |
| 7.5. Vaizdo formatas – ne mažiau kaip JPEG/DNG (RAW) |  |
| 7.6. Video formatas – ne mažiau kaip MP4/MOV |  |
| 7.7. Video kodavimo standartas – ne mažiau H.265 |  |
| 7.8. Darbo rėžimai – foto, video, atkūrimas  |  |
| 7.9. Reikalavimai vaizdo stabilizavimo įrangai – integruotas, ne mažiau 3-ju ašių stabilizatorius |  |
| **8. BO garantija ir draudimas** |
| 8.1. Draudimas – gamintojo BO draudimas, ne trumpesnis kaip 1 metams |  |
| 8.2. BO ir BO įrangai taikoma gamintojo užtikrinta 12 mėnesių garantija. Visi aukščiau išvardinti reikalavimai BO ir įrangai privalo būti garantuojami gamintojo – **kartu su pasiūlymu turi būti pateikta tai liudijanti gamintojo dokumentacija arba nuoroda į gamintojo interneto svetainę, jei tai yra standartiniai oficialūs gamintojo įsipareigojimai. Su pasiūlymu turi būti pateiktos aprašytos garantijos teikimo sąlygos ir jos vykdymo tvarka, taip pat pateikta informaciją apie garantinį ir po garantinį servisą atliekančias įmones.** |  |
| **9. Techninė įranga, skirta BO skrydžio valdymui ir maršruto planavimui** |
| 9.1. Techninė įranga pagal savo matmenis turi atitikti su BO tokios įrangos tam tikslui numatyta naudoti vieta – įstatoma į tam skirtą gamintojo BO valdymo pulto laikiklį (be papildomų laikiklio tipo priedų). Techninės įrangos padėtis BO valdymo pulto laikiklyje turi užtikrinti patogų ir saugų techninės įrangos naudojimą.  |  |
| 9.2. Techninė įranga su priedais, savo techninėmis charakteristikomis atitinkantys PĮ, skirtos BO valdymui ir skrydžio maršruto planavimui bei suderinamos su gamintojo tam tikslui numatyta PĮ, reikalavimus |  |
| 9.3. Operacinė sistema – ne mažiau, nei su operacine sistema iOS ar Android 4.4.0 arba lygiaverte, suderinama su gamintojo numatyta BO valdymui ir skrydžio maršruto planavimui skirta PĮ |  |
| 9.4. Ekrano parametrai – įstrižainė ne mažiau 20 cm ir ne daugiau 25 cm, lietimui jautrus IPS technologijos arba lygiavertis ekranas, skiriamoji geba 2048x1536 |  |
| 9.5. Procesorius – ne mažiau kaip 4 vnt. procesoriaus branduolių (core) technologijos, ne mažiau kaip 2 GHz darbinio dažnio, 64 bitų architektūros |  |
| 9.6. Operatyvioji atmintis – ne mažiau 2 GB |  |
| 9.7. Vidinė talpa – ne mažiau 128 GB |  |
| 9.8. Ryšiai – ne mažiau Wi-Fi, Bluetooth, mobilusis ryšys (3G (HSDPA / UMTS / HSPA+), 4G (LTE)), GPS ir GLONASS |  |
| 9.9. Techninei įrangai taikoma gamintojo užtikrinta 12 mėnesių garantija. Visi aukščiau išvardinti reikalavimai techninei įrangai privalo būti garantuojami gamintojo – **kartu su pasiūlymu turi būti pateikta tai liudijanti gamintojo dokumentacija arba nuoroda į gamintojo interneto svetainę, jei tai yra standartiniai oficialūs gamintojo įsipareigojimai. Su pasiūlymu turi būti pateiktos aprašytos garantijos teikimo sąlygos ir jos vykdymo tvarka, taip pat pateikta informaciją apie garantinį ir po garantinį servisą atliekančias įmones.** |  |
| **10. Gaminio atitikties įvertinimas** |
| 10.1. Visi komplektacijoje pateikti gaminiai turi atitikti Europos Sąjungos teisės aktų nustatytus saugos, sveikatos ir aplinkos apsaugos reikalavimus ir turėti tai įrodančius dokumentus. **Su pasiūlymu turi būti pateiktos tai patvirtinančios gaminių (BO ir techninės įrangos)Atitikties deklaracijos.** |  |
| **11. Komplektacijoje turi būti:** |
| 11.1. Bepilotis orlaivis (dronas) su integruota kamera, 1 vnt. |  |
| 11.2. BO gamintojo komplektuojama išmanioji baterija (arba pagal BO modelį jo skrydžiui paruošti reikalingas baterijų komplektas) |  |
| 11.3. Papildoma BO išmanioji baterija (arba papildomas pagal BO modelį reikalingas baterijų komplektas) |  |
| 11.4. BO baterijų įkrovėjas, 1 vnt. |  |
| 11.5. BO valdymo pultas, 1 vnt. |  |
| 11.6. Atminties kortelė, suderinama su BO įranga, ne mažiau 64 GB talpos, 1 vnt. |  |
| 11.7. Lagaminas, skirtas laikyti ir transportuoti BO su priedais, 1 vnt. |  |
| 11.8. Atsarginių propeleriai, 2 komplektai |  |
| 11.9. ND filtrų komplektas, 1 vnt. |  |
| 11.10. BO gamintojo draudimas |  |
| 11.11. Suderinamas USB tipo kabelis duomenų iškėlimui iš BO, 1 vnt. |  |
| 11.12. Techninė įranga su gamintojo numatytais priedais, 1 vnt. |  |
| 11.13. Techninės įrangos atverčiamo tipo apsauginis dėklas, 1 vnt. |  |
| 11.14. BO naudotojo vadovas lietuvių arba anglų kalba |  |
| **12. Papildomi reikalavimai** |
| 12.1. Pirkėjo darbuotojų praktinis apmokymas naudotis bepiločiu orlaiviu ir kita susijusia įranga. Mokymų trukmė ne trumpiau kaip 8 akademinės valandos. Mokymų metu apmokinti pirkėjo specialistus BO paruošti naudojimui, jį prižiūrėti, pakeisti atsargines dalis. Valdyti BO skrydžio metu, naudojantis valdymo pultu ir tam skirta PĮ. Paruošti BO valdymui skirtą techninę įrangą: įdiegti BO valdymui ir skrydžio maršruto planavimui skirtą PĮ bei apmokinti naudotis PĮ, skirta BO valdymui ir skrydžio maršruto planavimui. Mokymai turi vykti su pristatyta įranga Kėdainių rajone, Lietuvoje. |  |

|  |  |  |
| --- | --- | --- |
| **Bendra pasiūlymo kaina\* (3 vnt.)** | **Eur, be PVM\*\*** |  |
| **PVM suma, Eur:\*\*** |  |
| **Eur, su PVM\*\*** |  |

*\*Nurodyta pasiūlymo kaina skirta pasiūlymų palyginimui.*

*\*\*Tais atvejais, kai pagal galiojančius teisės aktus Tiekėjui nereikia mokėti PVM, tiekėjas atitinkamų skilčių nepildo ir nurodo priežastis, dėl kurių PVM nemoka.*

**Bendra pasiūlymo kaina, Eur be PVM** *–* [*kaina žodžiais*] Eur.

Į šią sumą įskaičiuotos visos išlaidos, mokesčiai ir kitos išlaidos, išskyrus PVM, kuris sudaro – [*suma žodžiais*] Eur.

3. Kartu su pasiūlymu pateikiami šie dokumentai:

| **Eil.Nr.** | **Pateiktų dokumentų pavadinimas** | **Dokumento puslapių skaičius** |
| --- | --- | --- |
| 1. |  |  |
| 2. |  |  |

4. Vykdant sutartį pasitelkiamas (-i) subtiekėjas (-ai):

|  |  |  |  |
| --- | --- | --- | --- |
| **Eil. Nr.** | **Subtiekėjo pavadinimas** | **Subtiekėjo adresas, tel. Nr.** | **Pirkimo objekto dalis ir įsipareigojimų dalis, kuriai ketinama pasitelkti subtiekėją**  |
| 1. |  |  |  |
| 2. |  |  |  |

*Pastaba. Pildoma, jei tiekėjas ketina pasitelkti subtiekėją(-us)*

5. Šiame pasiūlyme nurodyta informacija yra konfidenciali /Pirkėjas šios informacijos negali atskleisti tretiesiems asmenims/:

|  |  |
| --- | --- |
| **Eil. Nr.** | **Pateikto dokumento pavadinimas** **(rekomenduojama pavadinime vartoti žodį „Konfidencialu“)** |
| 1. |  |
| 2. |  |

*Pastaba. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra.*

6. Pasiūlymas galioja iki termino, nustatyto konkurso sąlygose.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir, kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant konkurso dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo arba jo įgalioto asmens pareigos* |  | *parašas* |  | *Vardas Pavardė* |

 Konkurso sąlygų priedas Nr. 3

### *PROJEKTAS*

### SUTARTIS DĖL BEPILOČIŲ ORLAIVIŲ PIRKIMO

[*sutarties sudarymo data*], Nr. [*sutarties numeris*]

[*sutarties sudarymo vieta*]

**[*Tiekėjo pavadinimas*]**, į. k. [*įmonės kodas*], registruota buveinė adresu [*adresas*], atstovaujama [*pareigos, vardas, pavardė*], veikiančio (-ios) pagal ([*dokumentas, kurio pagrindu veikia asmuo*]),toliau vadinama Tiekėju, ir **VšĮ Lietuvos žemės ūkio konsultavimo tarnyba**, į. k. 110057335, registruota buveinė adresu Stoties g. 5, Akademija, 58343 Kėdainių r., atstovaujama [*pareigos, vardas, pavardė*], veikiančio (-ios) pagal ([*dokumentas, kurio pagrindu veikia asmuo*]), toliau vadinama Pirkėju, toliau abu kartu vadinami Šalimis, o atskirai – Šalimi, vadovaudamiesi Pirkėjo vykdyta tiekėjų atranka Bepiločių orlaivių pirkimui, sudarė šią sutartį dėl Bepiločių orlaivių pirkimo (toliau vadinama Sutartimi):

1. **Sutarties OBJEKTAS**
2. Tiekėjas įsipareigoja šioje Sutartyje nustatyta tvarka paruošti darbui, pristatyti ir perduoti Pirkėjui nuosavybės teise bepiločių orlaivių komplektus ir apmokyti dirbti su jais (toliau – Įranga), atitinkančius konkurso sąlygų ir techninės specifikacijos reikalavimus, o Pirkėjas įsipareigoja priimti tvarkingą ir kokybišką Įrangą ir sumokėti Tiekėjui Sutartyje numatytą kainą pagal Sutartyje numatytas sąlygas ir terminus. Tiekėjo pasiūlymas bepiločių orlaivių pirkimui (toliau – Pasiūlymas) yra neatskiriama Sutarties dalis.

|  |  |  |  |  |
| --- | --- | --- | --- | --- |
| Įranga | Įrangos modelis | Įrangos vieneto kaina, Eur be PVM | Kiekis, vnt. | Įrangos viso kiekio kaina, Eur be PVM |
|  |  |  |  |  |

1. Tiekėjas garantuoja Įrangos kokybę bei paslėptų trūkumų nebuvimą. Įrangos kokybė privalo atitikti techninėje specifikacijoje (1 priedas) ir Sutarties sąlygose pateiktus reikalavimus, taip pat Tiekėjo pateiktame Pasiūlyme nurodytus Įrangos modelius.
2. Įrangos modelį Tiekėjas gali keisti į lygiavertį, ne blogesnių parametrų nei nurodyta techninėje specifikacijoje (1 priedas), tik jeigu gamintojas tokio modelio nebegamina. Tuomet Tiekėjas turi pateikti Pirkėjui įrodymus: gamintojo raštą, kad toks modelis negaminamas ir kad naujas modelis yra lygiavertis, ne blogesnių parametrų.
3. Pirkėjas perka, o Tiekėjas parduoda Įrangą tikslu įgyvendinti Pirkėjo projektą Nr. 02.3.1-CPVA-V-529-01-0003 „Informavimo, konsultavimo ir mokymų elektroninių paslaugų vykdant integruotą augalų apsaugą modernizavimas ir plėtra“ (toliau – Projektas).
4. **ŠALIŲ ĮSIPAREIGOJIMAI**
5. Tiekėjas įsipareigoja:
	1. ne vėliau kaip per 2 mėnesius po sutarties pasirašymo datos pristatyti Įrangą, atitinkančią Sutarties 1 priede „Techninė specifikacija“ ir Sutartyje numatytus reikalavimus Įrangai, užtikrinant atitinkamus tokios rūšies ir tokio naudojimo laiko daiktams įprastai keliamus kokybės reikalavimus;
	2. pristatyti Įrangą, sąskaitas faktūras ir perdavimo–priėmimo aktus (3 priedas) adresu Stoties g. 5, Akademija, Kėdainių r. Pirkėjui Tiekėjo transportu ir išlaidomis;
	3. ne vėliau kaip per vieną savaitę po Įrangos pristatymo dienos paruošti Įrangą naudojimui (surinkti, patikrinti jų veikimą kartu su Pirkėjo specialistu, įdiegti programinę įrangą), el. paštu [*el. paštas*] suderinti mokymo dieną ir laiką bei surengti ne trumpesnius kaip Sutarties 1 priede „Techninė specifikacija“ numatytos trukmės mokymus Pirkėjo specialistams/konsultantams adresu: Stoties g. 5, Akademija, 58343 Kėdainių r.;
	4. mokymų metu praktiškai apmokinti Pirkėjo specialistus paruošti ir naudotis Įranga, ją sumontuoti ir prižiūrėti, perkelti duomenis, juos apdoroti. Mokymai turi vykti su pristatyta Įranga;
	5. užtikrinti, kad mokymai vyks lietuvių kalba;
	6. tuo atveju, jei mokymus vykdys ne lietuvių kalba, padengti vertimo išlaidas;
	7. užtikrinti, kad Pirkėjas galės Sutarties 1 priede „Techninė specifikacija“ numatytą laiką naudotis įsigyta Įrangos paleidimo, valdymo ir duomenų apdorojimo programine įranga;
	8. nedelsdamas raštu informuoti Pirkėją apie bet kurias aplinkybes, kurios trukdo ar gali sutrukdyti Tiekėjui užbaigti Įrangos pristatymą ir (ar) mokymo paslaugos teikimą Sutartyje nustatytais terminais;
	9. prisiimti Įrangos žuvimo ar sugedimo riziką iki Įrangos perdavimo Pirkėjui momento;
	10. apmokėti visas Įrangos pristatymo išlaidas iki Pirkėjo nurodytos Įrangos pristatymo vietos bei Įrangos paruošimo, įdiegimo ir Pirkėjo specialistų mokymo išlaidas;
	11. Įrangos garantiniu laikotarpiu nemokamai konsultuoti Pirkėją parduotos Įrangos priežiūros klausimais telefonu [*telefono numeris*], el. paštu [*el. pašto adresas*];
	12. tinkamai vykdyti kitus įsipareigojimus, numatytus Sutartyje;
	13. skirti atsakingą asmenį [*vardas pavardė*] [*telefono numeris*] šiai Sutarčiai įgyvendinti;
	14. sąskaitoje faktūroje nurodyti Sutarties numerį ir jos sudarymo datą;
	15. nenaudoti Pirkėjo prekių ir paslaugų ženklų ar pavadinimo jokioje reklamoje, leidiniuose ar kitur be išankstinio raštiško Pirkėjo sutikimo;
	16. Įrangai taikyti Sutarties 1 priede „Techninė specifikacija“ garantinį laikotarpį nuo Įrangos perdavimo-priėmimo akto pasirašymo dienos;
	17. jei garantiniu laikotarpiu išryškėja paslėpti Įrangos trūkumai, kurie yra atsiradę ne dėl to, kad Pirkėjas pažeidė Įrangos naudojimo ir (ar) saugojimo taisykles, Tiekėjas, gavęs pranešimą el. paštu [*el. pašto adresas*] (gedimo registravimo forma – 2 Sutarties priedas), per 20 (dvidešimt) darbo dienų privalo nemokamai pakeisti Įrangą tinkamos kokybės Įranga ar pašalinti trūkumus arba atlyginti Pirkėjo turėtas išlaidas trūkumams pašalinti;
	18. savo sąskaita apsaugoti ir ginti Pirkėją, jo atstovus nuo bet kokių ieškinių, reikalavimų, nuostolių ar žalos, kylančios iš bet kokio Tiekėjo veiksmo ar neveikimo vykdant Sutartį, įskaitant, bet neapsiribojant bet kokių teisinių nuostatų pažeidimus arba trečiosios šalies teises į patentus, prekių ženklus ir kitas intelektinės bei pramoninės nuosavybės formas. Šio įsipareigojimo nevykdymas ar netinkamas vykdymas laikomas esminiu Sutarties pažeidimu;
	19. užtikrinti, kad Pirkėjas galės neribotai ir nemokamai naudotis Įrangos duomenimis;
6. Pirkėjas įsipareigoja:
	1. priimti Šalių sutartu laiku pristatytą bei paruoštą naudojimui (išpakuotą, surinktą, įdiegtą, patikrintas veikimas) Įrangą, jeigu ji atitinka šios Sutarties, techninės specifikacijos ir Įrangai taikomus kokybės reikalavimus;
	2. dalyvauti Tiekėjo vedamuose mokymuose;
	3. Tiekėjui sudaryti visas sąlygas Sutartyje nustatytais terminais pateikti Įrangą ir vykdyti mokymus;
	4. priėmimo metu patikrinti perduodamą Įrangą bei po patikrinimo ir įvykdytų mokymų pasirašyti Įrangos perdavimo-priėmimo aktus;
	5. skirti atsakingą asmenį – [*vardas pavardė*] [*telefono numeris*] – šiai Sutarčiai su Tiekėju įgyvendinti;
	6. sumokėti už perduotą Įrangą Sutartyje numatyta tvarka ir terminais;
	7. garantiniu laikotarpiu apie gedimus pranešti el. paštu [*el. paštas*];
	8. tinkamai vykdyti kitus įsipareigojimus, numatytus Sutartyje.
7. Šalys pareiškia, kad jos:
	1. Sutartį sudarė turėdamos tikslą realizuoti jos nuostatas bei galėdamos realiai įvykdyti Sutartyje ir jos prieduose įvardytus įsipareigojimus;
	2. Sutartį sudarė nepažeisdamos ir neturėdamos tikslo pažeisti Lietuvos Respublikos teisės aktų bei savo įstatų ar kitų jų veiklą reglamentuojančių dokumentų;
	3. Sutartį sudarė savo gera valia ir siekdamos įvykdyti Sutartyje nuodytas sąlygas;
	4. turi teisę ir visus reikiamus leidimus, sutikimus, patvirtinimus ir įgaliojimus sudaryti šią Sutartį ir prisiimti joje numatytus įsipareigojimus.
8. **Sutarties vertė**
9. sutarties vertė yra [*sutarties vertė skaičiais su PVM*] Eur [*sutarties vertė žodžiais su PVM*] Eur su PVM, kurią sudaro [*Įrangos vertė skaičiais be PVM*] Eur Įrangos vertė ir [*PVM vertė skaičiais*] Eur PVM. Papildomi mokėjimai pagal Sutartį nebus atliekami.
10. Į Sutarties vertę įtrauktos visos Tiekėjo patirtos/galimos patirti ir su Įrangos transportavimu, pakavimu, sandėliavimu, pakrovimu, iškrovimu ir (ar) su mokymų paslaugos teikimu susijusios išlaidos/mokesčiai (išlaidos licencijoms, patentams, leidimams ir pan.).
11. Sutarties vertė bei Sutarties 1 punkto lentelėje nurodyta Įrangos vieneto kaina su PVM per visą Sutarties galiojimo laikotarpį yra pastovi, fiksuota, nekintama ir nebus perskaičiuojama pagal bendro kainų lygio kitimą. Sutarties galiojimo laikotarpiu Sutarties vertė ir Įrangos vieneto kaina su PVM gali būti perskaičiuojama vienos iš Šalių iniciatyva, pasikeitus pridėtinės vertės mokesčiui (PVM), nekeičiant Sutarties vertės ir Įrangos vieneto kainos be PVM dalies ir atitinkamai perskaičiuojant tik PVM dalį. Pasikeitus Lietuvos Respublikos pridėtinės vertės įstatymu nustatytam PVM tarifui, mokestis bus mokamas pagal įstatymo nustatytą tarifą be atskiro rašytinio susitarimo dėl Sutarties pakeitimo. Pasikeitus kitiems mokesčiams, Sutarties vertė ir Įrangos vieneto kaina neperskaičiuojama. Perskaičiuota Sutarties vertė ir Įrangos vieneto kaina su PVM bus taikoma tai Įrangai, kuri bus teikiama po teisės akto, keičiančio pridėtinės vertės mokesčio dydį, oficialios įsigaliojimo dienos.
12. **Atsiskaitymo už ĮRANGĄ sąlygos**
13. Pirkėjas per 15 (penkiolika) kalendorinių dienų po sutarties pasirašymo sumoka Tiekėjui 10 proc. avanso nuo sutarties sumos, o likusią dalį – už faktiškai pristatytą ir paruoštą darbui Įrangą sumoka Tiekėjui ne vėliau kaip per 30 (trisdešimt) kalendorinių dienų po sąskaitos faktūros gavimo ir perdavimo–priėmimo akto pasirašymo dienos.
14. Visi atsiskaitymai su Tiekėju vykdomi bankiniu pavedimu į jo šioje Sutartyje nurodytą Tiekėjo atsiskaitomąją sąskaitą.
15. Pirkėjas turi teisę sustabdyti mokėjimą už Įrangą, jei:
	1. Sąskaitoje faktūroje nenurodytas Sutarties numeris ir jos sudarymo data – iki trūkumų ištaisymo dienos;
	2. Sąskaitoje faktūroje nurodyta neteisinga Įrangos kaina – iki kol bus pateikta tinkama sąskaita faktūra;
	3. pateikta Įranga nekokybiška ir (arba) neatlikti visi nurodyti Įrangos paruošimo darbai – iki bus pašalinti visi trūkumai arba nekokybiška Įranga bus pakeista tokių pačių parametrų kokybiška Įranga.
16. **ĮRANGOS pateikimo sąlygos**
17. Teikiama Įranga turi būti tinkamai supakuota, siekiant išvengti žalos Įrangai jos transportavimo metu.
18. Nuosavybės teisė į Įrangą pereina Pirkėjui nuo perdavimo-priėmimo momento, fiksuojamo perdavimo-priėmimo akto pasirašymu.
19. Įrangos atsitiktinio žuvimo ar sugedimo rizika pereina Pirkėjui nuo nuosavybės teisės į Įrangą perėjimo momento, fiksuojamo perdavimo-priėmimo akto pasirašymu.
20. Pirkėjas turi teisę nepriimti Įrangos, jeigu ji neatitinka Sutarties 1 priede „Techninė specifikacija“ ir (ar) Sutartyje numatytų reikalavimų.
21. **Sutarties galiojimas, pakeitimas ir nutraukimas**
22. Sutartis galioja iki visiško sutartinių įsipareigojimo įvykdymo, bet ne ilgiau kaip 4 (keturis) mėnesius nuo jos pasirašymo dienos. Iki šio termino pabaigos Tiekėjas privalo įvykdyti visus Sutartyje numatytus įsipareigojimus, o Pirkėjas – atsiskaityti už įsigytą Įrangą.
23. Ne dėl Tiekėjo kaltės vėluojant pristatyti Įrangą ir (ar) įvykdyti mokymus, terminai gali būti pratęsiami atskiru susitarimu dėl Sutarties pratęsimo, kuris nuo jo pasirašymo dienos tampa neatskiriama Sutarties dalimi. Tokiu atveju Šalių prievolės turi būti įvykdytos ne vėliau kaip iki susitarime dėl Sutarties pratęsimo nurodyto termino pabaigos.
24. Sutartis gali būti pratęsta 1 (vieną) kartą 3 (trims) mėnesiams, jei:
	1. poreikis pratęsti Sutartį susijęs su Projekto veiklų įgyvendinimo terminų pratęsimu ir / ar pakeitimu;
	2. dėl Tiekėjo ar Pirkėjo pateisinamų priežasčių Tiekėjas negali nurodytu laiku pristatyti Įrangą ir (ar) įvykdyti mokymus.
25. Sutartis gali būti nutraukta:
	1. raštišku Šalių susitarimu;
	2. nenugalimos jėgos aplinkybėms tęsiantis ilgiau kaip 3 (tris) mėnesius nuo bet kurios Šalies pranešimo apie tokias aplinkybes dienos – bet kurios Šalies iniciatyva, taip, kaip nustatyta Sutarties 44 punkte.
	3. Pirkėjas, ne vėliau kaip prieš 10 (dešimt) dienų raštu informavęs Tiekėją, turi teisę vienašališkai nutraukti Sutartį, jeigu:
		1. Įranga neatitinka techninėje specifikacijoje (Sutarties 1 priedas) nustatytų reikalavimų ir po raštiško Pirkėjo pranešimo / pretenzijos apie tai Tiekėjui, Tiekėjas per Pirkėjo nurodytą terminą nepašalina trūkumų;
		2. Tiekėjas didina Įrangos kainas, išskyrus Sutarties 10 punkte numatytą atvejį;
		3. Tiekėjas neįvykdo ar netinkamai įvykdo savo sutartinius įsipareigojimus ir tai yra esminis Sutarties pažeidimas;
26. Sutarties galiojimas pasibaigia nesuėjus Sutartyje numatytam terminui tuo atveju, jeigu Tiekėjas netenka teisės atlikti funkcijų, kurioms atlikti buvo sudaryta ši Sutartis.
27. Nutraukus Sutartį dėl 21.3.1. – 21.3.3. punktuose nurodytų priežasčių, Tiekėjas per 7 (septynias) darbo dienas turi sumokėti Pirkėjui 10 (dešimties) proc. nuo atitinkamos Įrangos vertės ir atlyginti visus Pirkėjo patirtus nuostolius (dėl Tiekėjo sutartinių įsipareigojimų nevykdymo ar netinkamo vykdymo) tiek, kiek Pirkėjo patirti nuostoliai viršija baudą.
28. **ĮRANGOS** **KOKYBĖ**
29. Tiekėjas įsipareigoja užtikrinti ir patvirtina, kad perduodama Įranga atitinka Sutarties 1 priede „Techninė specifikacija“ ir Sutartyje nurodytus kokybės reikalavimus, sąlygas ir kad šios Sutarties sudarymo metu nėra paslėptų trūkumų, dėl kurių Įrangos nebūtų galima naudoti pagal paskirtį arba dėl kurių Įrangos naudingumas sumažėtų taip, kad Pirkėjas, žinodamas apie tuos trūkumus, Įrangos nebūtų pirkęs arba nebūtų mokėjęs Sutartyje nurodytos kainos. Tiekėjas patvirtina, kad nuosavybės teisė į perduodamą Įrangą priklauso Tiekėjui, į perduodamą Įrangą tretieji asmenys neturi jokių teisių ar pretenzijų, perduodama Įranga nėra areštuota, nėra teisminio ginčo objektu ir Tiekėjo teisė disponuoti Įranga nėra atimta ar kitaip apribota.
30. Pirkėjas turi teisę reikalauti grąžinti sumokėtą kainą ir atsisakyti Sutarties, jei reikalavimų Įrangos kokybei pažeidimas yra esminis Sutarties pažeidimas.
31. **ĮRANGOS** **garantinio APTARNAVIMO sąlygos**
32. Įrangai suteikta Sutarties 1 priede „Techninė specifikacija“ nurodyta garantija. Jos metu sugedusi Įranga yra nemokamai remontuojama ar keičiama analogiška.
33. Garantinio aptarnavimo metu Pirkėjas Tiekėjui apie gedimą (veikimo sutrikimus) praneša el. paštu [*el. pašto adresas*], užpildydamas Sutarties 2 priede numatytą formą.
34. Garantinį aptarnavimą turi užtikrinti šios Įrangos gamintojo įgaliotas atstovas, t. y. Tiekėjas arba gamintojas. Tuo atveju, kai garantinį aptarnavimą atlieka gamintojas, Tiekėjas įsipareigoja veikti kaip tarpininkas ir visokeriopai bendradarbiauti įrangos garantinio aptarnavimo  atveju.
35. *Taikoma įdiegtai programinei įrangai* Nesant galimybei problemos išspręsti nuotoliniu būdu, Tiekėjas arba gamintojas turi užtikrinti specialisto atvykimą į Pirkėjo nurodytą Įrangos eksploatacijos vietą, nurodytą gedimų registracijos formoje, ne vėliau kaip per 5 (penkias) darbo dienas nuo gedimo registravimo darbo dienomis 8.00-17.00 val.
36. Jei gedimas šalinamas ilgiau nei 20 (dvidešimt) darbo dienų, Tiekėjas arba gamintojas keičia Įrangą analogiška arba geresnių parametrų. Ji turi būti parengta darbui. Įranga keičiama visu garantinio remonto laikotarpiu.
37. Tuo atveju, jei tai pačiai Įrangai gedimai (veikimo sutrikimai) nustatomi pakartotinai, tai Tiekėjas arba gamintojas Pirkėjo reikalavimu privalo ne vėliau per 20 (dvidešimt) darbo dienų (nuo pranešimo apie gedimą gavimo dienos) tokią Įrangą arba Įrangos dalis pakeisti nauja/naujomis, ne blogesnių parametrų.
38. Tiekėjas arba gamintojas įsipareigoja nemokamai konsultuoti Pirkėją parduotos Įrangos įdiegimo ir priežiūros klausimais, jei Pirkėjas kreipiasi telefonu [*telefono numeris*] arba elektroniniu paštu [*el. pašto adresas*] arba kitomis el. priemonėmis (pvz. Skype).
39. Tiekėjas arba gamintojas garantinio aptarnavimo laikotarpiu savo sąskaita atlieka visus Įrangos remonto darbus (įskaitant kelionės bei transportavimo išlaidas).
40. **ŠALIŲ** **ATSAKOMYBĖ**
41. Laiku neįvykdęs šios Sutarties 11 punkto įsipareigojimų, Pirkėjas pagal Tiekėjo reikalavimą moka Tiekėjui netesybas – po 0,02 (dvi šimtąsias) proc. nuo neatsiskaitytos sumos už kiekvieną pradelstą dieną.
42. Laiku neįvykdęs šios Sutarties 5.1. ir 5.3 papunkčių įsipareigojimų Tiekėjas pagal Pirkėjo pareikalavimą moka Pirkėjui netesybas – po 0,02 (dvi šimtąsias) proc. nuo nepristatytos Įrangos vertės už kiekvieną pradelstą dieną.
43. Jeigu Tiekėjas nustatytu terminu nepašalina gedimo (arba Įranga nepakeičiama analogiška), Tiekėjas sumoka Pirkėjui 0,02 (dvi šimtąsias) proc. netesybas nuo sugedusios Įrangos įsigijimo vertės už kiekvieną pavėluotą dieną pagal Pirkėjo pateiktą sąskaitą.
44. Delspinigių sumokėjimas neatleidžia Šalių nuo pagal šią Sutartį prisiimtų įsipareigojimų įvykdymo.
45. Tiekėjas atsako už saugų šioje Sutartyje numatytų įsipareigojimų vykdymą ir užtikrina reikalingą žmonių, esančių darbų zonoje, apsaugą ir priešgaisrinę apsaugą.
46. **NENUGALIMOs JĖGOS APLINKYBĖS (force majeure)**
47. Nė viena iš Šalių neatsako už Sutarties neįvykdymą ar netinkamą įvykdymą, jeigu ji įrodo, kad Sutarties neįvykdė ar netinkamai įvykdė dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio tokių aplinkybių ar jų pasekmių atsiradimui.
48. Nenugalimos jėgos (*force majeure*) aplinkybės suprantamos taip, kaip jos apibrėžtos Lietuvos Respublikos Civilinio kodekso 6.212 straipsnyje. Dėl atleidimo nuo atsakomybės esant nenugalimos jėgos aplinkybėms Šalys vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės, esant nenugalimos jėgos (force majeure) aplinkybėms taisyklių patvirtinimo”
49. Šalis turi nedelsdama, bet ne vėliau kaip per 5 (penkias) darbo dienas, pranešti kitai Šaliai raštu apie nenugalimos jėgos aplinkybes, dėl kurių Sutarties įvykdymas gali pasunkėti ar tapti neįmanomas, ir jų įtaką Sutarties įvykdymui. Jeigu šio pranešimo kita Šalis negauna per nustatytą laiką po to, kai Sutarties neįvykdžiusi ar netinkamai įvykdžiusi Šalis sužinojo ar turėjo sužinoti apie nenugalimos jėgos aplinkybę, tai pastaroji Šalis privalo atlyginti dėl pranešimo negavimo atsiradusius nuostolius.
50. Jeigu nenugalimos jėgos aplinkybės tęsiasi ilgiau kaip 3 (tris) mėnesius nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai Šaliai prieš 5 (penkias) darbo dienas.
51. **GINČŲ NAGRINĖJIMO TVARKA**
52. Iš Sutarties kylantys ar su Sutartimi susiję ginčai sprendžiami derybų keliu. Kilus ginčui Šalis raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Sutarties Šalis privalo į jį atsakyti ne vėliau kaip per 10 (dešimt) kalendorinių dienų. Jei ginčo išspręsti derybomis nepavyksta arba jei kuri nors Sutarties Šalis laiku neatsako į pasiūlymą ginčą spręsti derybomis, kita Šalis turi teisę, raštu įspėdama apie tai kitą Šalį, pereiti prie teisminio ginčų sprendimo procedūros etapo.
53. Šalims nepavykus išspręsti ginčų derybų keliu, jie perduodami nagrinėti Lietuvos Respublikos civilinio proceso kodekso nustatyta tvarka kompetentingam Lietuvos Respublikos teismui, bylos teritorinį teismingumą nustatant pagal Pirkėjo buveinės registracijos vietą.
54. Šalys susitaria, kad, kilus ginčui, Sutartis ir Šalių sutartiniai įsipareigojimai bus aiškinami atsižvelgiant į visus Konkurso dokumentus.
55. **Kitos sąlygos**
56. Tiekėjas šios Sutarties vykdymui nenumato pasitelkti subtiekėjų.

ARBA

48. Tiekėjas Sutarčiai vykdyti numato pasitelkti subtiekėjus (jei tokie buvo nurodyti pasiūlyme):

* 1. [nurodyti pavadinimą, kontaktinius duomenis ir subtiekėjo numatomų pristatyti prekių ar numatomų atlikti paslaugų pavadinimus, aprašymus, vertę eurais].
	2. Subtiekėjų pasitelkimas nekeičia Tiekėjo atsakomybės dėl šios Sutarties įvykdymo, todėl bet kokiu atveju Tiekėjas visiškai prisiima atsakomybę už subtiekėjų veiklą vykdant šią Sutartį.
	3. Tiekėjas Sutarties vykdymo metu gali pakeisti subtiekėjus tik pateikęs raštišką tokio pakeitimo pagrindimą ir gavęs raštišką Pirkėjo sutikimą. Pakeisti subtiekėjai privalo būti ne žemesnės kvalifikacijos, kaip subtiekėjai, nurodyti pasiūlyme. Už subtiekėjų perduotą Įrangą ar suteiktas paslaugas arba padarytą žalą visapusiškai atsako Tiekėjas.
1. Nė viena iš Šalių neturi teisės perduoti trečiajai šaliai teisių ir įsipareigojimų pagal Sutartį be išankstinio raštiško kitos Šalies sutikimo.
2. Sutarties sąlygos Sutarties galiojimo laikotarpiu negali būti keičiamos. Gali būti kreipiamasi tik dėl tokių Sutarties sąlygų, kurių keitimo aplinkybių atsiradimo Šalys negalėjo numatyti pasiūlymo pateikimo, Sutarties sudarymo metu, aplinkybių negali kontroliuoti ir jų kilimo rizikos neprisiėmė nei viena iš Šalių.
3. Jei kuri nors šios Sutarties sąlyga tampa neteisėta, negaliojančia ar neįgyvendinama, tai nedaro negaliojančiomis ar neįgyvendinamomis likusių Sutarties sąlygų. Tokiu atveju Šalys susitaria pakeisti negaliojančią nuostatą teisiškai veiksminga sąlyga, kuri, kiek tai įmanoma, turėtų tą patį teisinį ir ekonominį rezultatą kaip ir pakeistoji sąlyga.
4. Šalys įsipareigoja per 5 (penkias) darbo dienas raštu pranešti viena kitai apie Sutarties XIII skyriuje nurodytų duomenų pasikeitimą. Šalis, nepranešusi apie šių duomenų pasikeitimus laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais duomenimis.
5. Visi pranešimai, informacija ir kitokia korespondencija turi būti pateikiama raštu ir siunčiama registruotu laišku, per kurjerį, elektroniniu paštu. Gavimo data bus laikoma išsiuntimo diena, o jei siunčiama registruotu laišku – 5 (penkta) darbo diena nuo išsiuntimo dienos.
6. Sutartis sudaryta lietuvių kalba dviem egzemplioriais, turinčiais vienodą juridinę galią, po vieną egzempliorių kiekvienai Sutarties Šaliai.
7. Sutartis turi priedus, kurie yra neatskiriamos Sutarties dalys:
	1. **1 priedas**. Techninė specifikacija;
	2. **2 priedas**. Gedimų registravimo forma;
	3. **3 priedas**. Įrangos perdavimo-priėmimo akto forma.
8. Laikoma, kad Sutarties priedai vienas kitą paaiškina. Šalys susitaria, kad neaiškumo (aiškinant Sutartį ar iš jos kylančius įsipareigojimus) ar priedų prieštaravimo atveju, Šalys vadovausis 1 Sutarties priedu – „Technine specifikacija“.
9. **ŠALIŲ REKVIZITAI IR PARAŠAI**

|  |  |
| --- | --- |
| **Tiekėjas** | **Pirkėjas** |
|  |  |
| [*Tiekėjo rekvizitai*] | VšĮ Lietuvos žemės ūkio konsultavimo tarnyba |
|  | Stoties g. 5, Akademija, 58343 Kėdainių r. |
|  | Tel. (8 347) 3 78 70, faksas (8 347) 3 70 26 |
|  | Įmonės kodas 110057335PVM mokėtojo kodas LT1005733141. s. LT08 7044 0600 0818 5008

AB SEB bankas Kėdainių filialas, kodas 70440El. p. info@lzukt.ltDuomenys kaupiami ir saugomi Juridinių asmenų registre |
|  |  |
| [*pareigos, vardas, pavardė*][*parašas*] | [*pareigos, vardas, pavardė*][*parašas*] |
|  |  |

|  |  |
| --- | --- |
| A.V. | A.V. |

[*sutarties data*] Sutarties dėl Bepiločių orlaivių pirkimo Nr. [*sutarties numeris*]

1 priedas

Techninė specifikacija

*[Nurodoma įrangos specifikacija]*

|  |  |
| --- | --- |
| **Tiekėjas** | **Pirkėjas** |
| [*Tiekėjo pavadinimas*] | VšĮ Lietuvos žemės ūkio konsultavimo tarnyba |
|  |  |
| [*pareigos, vardas, pavardė*][*parašas*] | [*pareigos, vardas, pavardė*][*parašas*] |
| A.V. | A.V. |

[*sutarties data*] Sutarties dėl Bepiločių orlaivių pirkimo Nr. [*sutarties numeris*]

2 priedas



**GEDIMŲ REGISTRAVIMO FORMA**

|  |  |
| --- | --- |
| **Kam**  | **Nuo** VšĮLietuvos žemės ūkio konsultavimo tarnybos |
| **El. paštas** | **Data**   |
| **Telefonas**  | **Puslapių sk.** 1 |
| **DĖL ĮRANGOS** **REMONTO** (pagal sutartį Nr. [*sutarties numeris*]) |

|  |  |
| --- | --- |
| Klientas |  |
| Adresas |  |
| VšĮ LŽŪKT darbuotojas, fiksavęs gedimą [*vardas, pavardė, telefono numeris]* |  |
| Sugedęs įrenginys [*modelis, serijos numeris*] |  |
| Trumpas gedimo aprašymas |  |

Stoties g. 5, Akademija,

Kėdainių r.

Telefonas (8 347) 3 78 70

Faksas (8 347) 3 70 26

El. paštas info@lzukt.lt

|  |  |
| --- | --- |
| Sugedusią įrangą išsiveža [*data, bendrovės pavadinimas, darbuotojo vardas, pavardė, telefono numeris, parašas]*(**pildoma išvežant įrangą**) |  |
| Remontą atliko[*bendrovės pavadinimas, darbuotojo vardas, pavardė, telefono numeris, parašas*] |  |
| Pastaba |  |

Parengė V. Pavardė, telefonas, el. paštas

|  |  |
| --- | --- |
| **Tiekėjas** | **Pirkėjas** |
| [*Tiekėjo pavadinimas*] | VšĮ Lietuvos žemės ūkio konsultavimo tarnyba |
|  |  |
| [*pareigos, vardas, pavardė*][*parašas*] | [*pareigos, vardas, pavardė*][*parašas*] |
| A.V. | A.V. |

[*sutarties data*] Sutarties dėl Bepiločių orlaivių pirkimo Nr. [*sutarties numeris*]

3 priedas

(*FORMA*)

**įrangos PERDAVIMO-PRIĖMIMO AKTAS**

**prie [*sutarties data*] Bepiločių orlaivių pirkimo sutarties Nr. [*sutarties numeris*]**

20... m. [*mėnuo*] [*diena*] d., Nr. [*numeris*]

[*vieta*]

**[*Tiekėjo pavadinimas*]**, į. k. [*įmonės kodas*], registruota buveinė adresu [*adresas*], atstovaujama [*pareigos, vardas, pavardė*], veikiančio (-ios) pagal [*dokumentas, kurio pagrindu veikia asmuo*],toliau vadinama Tiekėju, ir **VšĮ Lietuvos žemės ūkio konsultavimo tarnyba**, į. k. 110057335, registruota buveinė adresu Stoties g. 5, Akademija, 58343 Kėdainių r., toliau vadinama Pirkėju, atstovaujama [*pareigos, vardas, pavardė*], veikiančio (-ios) pagal [*dokumentas, kurio pagrindu veikia asmuo*], toliau abu kartu vadinami Šalimis, o atskirai – Šalimi, vadovaudamiesi [*sutarties data*] tarp Šalių sudarytą Bepiločių orlaivių pirkimosutartimi Nr. [*numeris*] (toliau – Sutartis), sudaro šį Įrangos perdavimo-priėmimo aktą (toliau – Aktas):

1. Šiuo aktu Tiekėjas perduoda Pirkėjui, o Pirkėjas priima šią Įrangą:

|  |  |  |  |  |
| --- | --- | --- | --- | --- |
| Įranga | Įrangos modelis | Įrangos vieneto kaina, Eur be PVM | Kiekis, vnt. | Įrangos viso kiekio kaina, Eur be PVM |
|  |  |  |  |  |

2. Pirkėjas neturi pretenzijų Tiekėjui dėl pateiktos Įrangos.

ARBA:

2. Pirkėjas, priimdamas Įrangą, pažymi šiuos trūkumus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Šiuos trūkumus Tiekėjas įsipareigoja pašalinti ne vėliau kaip per [*terminas skaičiais*] [*terminas žodžiais*] darbo dienas.

(*kiekvienu atveju pasirenkama viena iš 2 punkto alternatyvų*)

3. Už Įrangą Pirkėjas įsipareigoja sumokėti Tiekėjui Sutarties IV skyriuje numatyta tvarka ir terminais.

4. Pasirašydamos šį Aktą, Šalys patvirtina, kad jį perskaitė, suprato Akto turinį ir sąlygas, Aktas atitinka Šalių išreikštą valią.

5. Pirkėjas perka, o Tiekėjas parduoda Įrangą tikslu įgyvendinti Pirkėjo projektą Nr. 02.3.1-CPVA-V-529-01-0003 „Informavimo, konsultavimo ir mokymų elektroninių paslaugų vykdant integruotą augalų apsaugą modernizavimas ir plėtra“

6. Šis Aktas sudarytas dviem egzemplioriais, turinčiais vienodą juridinę galią, po vieną egzempliorių kiekvienai Šaliai.

|  |  |
| --- | --- |
| **Tiekėjas** | **Pirkėjas** |
| [*Tiekėjo rekvizitai*] | VšĮ Lietuvos žemės ūkio konsultavimo tarnyba |
|  | Stoties g. 5, Akademija, 58343 Kėdainių r. |
|  | Tel. (8 347) 3 78 70, faksas (8 347) 3 70 26 |
|  | Įmonės kodas 110057335PVM mokėtojo kodas LT1005733141. s. LT08 7044 0600 0818 5008

AB SEB bankas Kėdainių filialas, kodas 70440El. p. info@lzukt.ltDuomenys kaupiami ir saugomi Juridinių asmenų registre |
| [*pareigos, vardas, pavardė*][*parašas*] | [*pareigos, vardas, pavardė*][*parašas*] |
|  |  |
| A.V. | A.V. |

|  |  |
| --- | --- |
| **Tiekėjas** | **Pirkėjas** |
| [*Tiekėjo pavadinimas*] | VšĮ Lietuvos žemės ūkio konsultavimo tarnyba |
| [*pareigos, vardas, pavardė*][*parašas*] | [*pareigos, vardas, pavardė*][*parašas*] |
| A.V. | A.V. |